Glina (rijeka)
Glina je rijeka u sjeverozapadnom dijelu Bosne i Hercegovine i granična je rijeka prema republici Hrvatskoj u dužini od 12,5 km. U rijeku Glinu sa teritorije Bosne i Hercegovine ulijevaju se dvije značajne pritoke Glinica i Kladušnica. Obje pritoke dreniraju površinske vode sa cazinsko-kladuške zaravni. Slivno područje Glinice obuhvata površinu od oko 540 km2 a Kladušnica 220 km2 .Dužina Glinice iznosi oko 30 km. a Kladušnice 22 km. Svi vodotoci na općini Velika Kladuša pripadaju slivu rijeke Gline. U planu je izgradnja mini hidroelektrane na hrvatskom dijelu toka. Zahvat se nalazi u pograničnom području s Bosnom i Hercegovinom, koja je s desne obale rijeke Gline. S obzirom na morfologiju terena desne obale u obuhvatu zahvata (strma i visoka), ne očekuje se značajan utjecaj usljed povišenja kote vode na preljevu. Izvođenje radova će se u cijelosti provoditi s lijeve strane obale te se na bilo koji način neće utjecati na desnu obalu rijeke Gline tj. na područje Bosne i Hercegovine.